पटियाली। विकास खंड पटियाली में अविश्वास प्रस्ताव के बाद उच्चाधिकारियों की देखरेख व भारी पुलिसबल की मौजूदगी में सुबह 8बजे से ही ब्लाक परिसर छावनी में तब्दील हो गया। निर्धारित समय पर मतदान प्रक्रिया शुरू हुई जो देर सांय तक जारी रही 71बीडीसी सदस्यों में से 59 बीडीसी सदस्यों ने ही अपने मताधिकार का प्रयोग किया। इस दौरान दोनों ही प्रत्याशियों के समर्थक ब्लाक परिसर के इर्द-गिर्द जमे रहे जिनको पुलिसकर्मियों ने समय-समय पर खदेडा। मतदान प्रक्रिया पूरी होने के बाद एडीएम, एसडीएम जैनेंद्र ंिसह, तहसीलदार प्रवीन यादव, बीडीओ कमलेश कांत व क्षेत्राधिकारी करमवीर सिह सहित चुनाव अधिकारियों की मौजूदगी में मतगणना की गयी तथा कोर्ट के आदेशानुसार फैसले को सुरक्षित कर दिया गया है। आगामी 4अक्टूबर को सुनवाई के बाद प्रत्याशी को विजयी घोषित किया जायेगा।